ปตท.เคมิคอลปันผลกลางปี 1.45 บาท
ปตท.เคมิคอลปันผลกลางปี 1.45 บาท&nbsp; รวมเงินทั้งสิ้นประมาณ 2,187 ล้านบาท
20 ส.ค. 2553

ปตท.เคมิคอลปันผลกลางปี 1.45 บาท  รวมเงินทั้งสิ้นประมาณ 2,187 ล้านบาท
นายวีรศักดิ์ โฆสิตไพศาล   กรรมการผู้จัดการใหญ่ บริษัท ปตท. เคมิคอล แจ้งว่า ที่ประชุมคณะกรรมการบริษัทฯ ในการประชุมครั้งที่ 6/2553 เมื่อวันที่ 20 สิงหาคม 2553 มีมติอนุมัติจ่ายเงินปันผลระหว่างกาลสำหรับผลการดำเนินงานงวด 6 เดือนแรกของปี 2553 ตั้งแต่วันที่ 1 มกราคม 2553 ถึงวันที่ 30 มิถุนายน 2553 ให้แก่ผู้ถือหุ้น ของบริษัทฯ ในอัตรา 1.45 บาทต่อหุ้นรวมเป็นเงินทั้งสิ้นประมาณ 2,187 ล้านบาท
ทั้งนี้ เงินปันผล แบ่งออกเป็น 2 ส่วนดังนี้ 1.) เงินปันผลจำนวน 1.01 บาทต่อหุ้น ซึ่งผู้ถือหุ้นประเภทบุคคลธรรมดาสามารถขอเครดิตภาษีคืนได้ใน30  % ตามหลักเกณฑ์ที่กำหนดในประมวลรัษฎากรมาตรา 47 ทวิ2.) เงินปันผลจำนวน  0.44  บาทต่อหุ้น ซึ่งผู้ถือหุ้นประเภทบุคคลธรรมดาไม่สามารถขอเครดิตภาษีได้ เนื่องจากเป็นเงินปันผลที่จ่ายจากเงินปันผลที่ได้รับจากบริษัทที่ได้รับการส่งเสริมการลงทุน (BOI) ทั้งนี้ กำหนดวันปิดสมุดทะเบียนพักการโอนหุ้นเพื่อกำหนดสิทธิของผู้ถือหุ้นในการรับเงินปันผล ในวันที่ 6 กันยายน 2553 เวลา 12.00 น. และกำหนดจ่ายเงินปันผลในวันที่ 17 กันยายน 2553